b'\n_START_ARTICLE_\nTende\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Provansi ob reki Royi in njenem pritoku R\xc3\xa9fr\xc3\xa9i, 80 km severovzhodno od sredi\xc5\xa1\xc4\x8da departmaja Nice. Nahaja se znotraj francoskega narodnega parka Mercantour. Severno od Tendeja, na meji z Italijo, le\xc5\xbei gorski prelaz Col de Tende (1.871 m).\n_START_SECTION_\nAdministracija\n_START_PARAGRAPH_\nTende je sede\xc5\xbe istoimenskega kantona, v katerega je poleg njegove vklju\xc4\x8dena \xc5\xa1e ob\xc4\x8dina La Brigue z 2.439 prebivalci._NEWLINE_Kanton je sestavni del okro\xc5\xbeja Nica.\n_START_SECTION_\nZgodovina\n_START_PARAGRAPH_\nTende je staro srednjeve\xc5\xa1ko naselje, ki je v obdobju burne zgodovine zaporedoma pripadalo \xc5\xa1tevilnim lastnikom. V 10. stoletju so jim gospodovali grofje iz Ventimiglie, sledili so jim provan\xc5\xa1ki grofje in Laskaridi. Kasneje je pripadel Savojskemu vojvodstvu, nato Francoski republiki (kasnej\xc5\xa1emu Napoleonovemu cesarstvu). K Savoji je ponovno pri\xc5\xa1el v sklopu Sardinskega kraljestva, ki se je 1861 pridru\xc5\xbeilo kraljevini Italiji. Tam je ostal vse do leta 1947, ko je bila Italija kot pora\xc5\xbeenka v drugi svetovni vojni primorana s sporazumom v Parizu predati dolo\xc4\x8dena alpska ozemlja Franciji. Tende je bil tako poslednja ob\xc4\x8dina, priklju\xc4\x8dena Franciji.'